Na temelju članka 1., 9.a i 10. Zakona o financiranju javnih potreba u kulturi (“Narodne novine”, broj 47/90 i 27/93 i 38/09), članka 20. **Zakona o tehničkoj kulturi („Narodne Novine“, broj 76/93, 11/99 i 38/09**), članka 32. i 33. Zakona o udrugama (“Narodne novine”, broj 74/14 i 70/17) i članka 37. Statuta Grada Šibenika („Službeni glasnik Grada Šibenika“ broj 2/20 ), Gradsko vijeće Grada Šibenika, na . sjednici od 19. prosinca 2022. godine, donosi

**O D L U K U**

**o II. izmjeni Programa javnih potreba u kulturi,**

 **tehničkoj kulturi i znanosti Grada Šibenika za 2022. godinu**

1. U Programu javnih potreba u kulturi, tehničkoj kulturi i znanosti Grada Šibenika za 2022. godinu ( „Službeni glasnik Grada Šibenika“, broj 8/21 i 6/22), u članku 2. točki 1. podtočka b) se briše, a iznos: „730.000 kuna“ mijenja se u iznos: “700.000 kuna“.

U točki 2. iznos: „1.732.000 kuna“ mijenja se u iznos: „1.973.000 kuna“.

U točki 3. iznos: „900.000 kuna“ mijenja se u iznos: „639.000 kn“.

U točki 4. iznos: „2.678.000,00 kuna“ mijenja se u iznos: „1.253.000 kuna“.

U točki 5. u podtočki a) iznos: „400.000 kuna“ mijenja se u iznos: „390.000 kuna“

podtočki d) iznos: 55.000 kuna“ mijenja se u iznos: „60.000 kuna“, te ukupan iznos: „541.000 kuna“ mijenja se u iznos: „536.000 kuna“.

U točki 6. iznos: „ 785.000 kuna“ mijenja se u iznos: „773.000 kuna“.

U točki 7. iznos: 4.644.000 kuna“ mijenja se u iznos: „4.648.000 kuna“.

U točki 8. iznos: „ 5.876.000 kuna“ mijenja se u iznos: „6.198.000 kuna“.

U točki 9. iznos: „8.505.000 kuna“ mijenja se u iznos: 8.555.400 kuna“.

U točki 10. iznos: „300.050 kuna“ mijenja se u iznos: „319.000 kuna“.

U točki 11. iznos: „18.911.000 kuna“ mijenja se u iznos: „22.623.000 kuna“.

1. U članku 3. iznos: „ 45.602.050 kuna“ mijenja se u iznos: „48.142.400 kuna“.

3. Ova Odluka stupa na snagu dan nakon objave u „Službenom glasniku Grada Šibenika.“

KLASA: 612-01/21-01/07

URBROJ: 2182-1-01/1-22-

Šibenik, 19. prosinca 2022.

GRADSKO VIJEĆE GRADA ŠIBENIKA

 PREDSJEDNIK

 dr. sc. Dragan Zlatović

Dostaviti:

 1. Službeni glasnik Grada Šibenika

2.Upravni odjel za financije - ovdje

3.Upravni odjel za društvene djelatnosti - ovdje

4. Dokumentacija – ovdje

5. Arhiv – ovdje

**OBRAZLOŽENJE**

Obrazloženja pojedinih pozicija u II. izmjenama Programa javnih potreba u kulturi, tehničkoj kulturi i znanosti Grada Šibenika dio su obrazloženja u sklopu II. Izmjena i dopuna Proračuna Grada Šibenika za 2022. godinu, a nastale su na temelju praćenja realizacije programa:

 U članku 2.:

* točka 1. ŠIBENSKO KULTURNO LJETO Iznos od 730.000 kuna mijenja se u iznos 700.000 kuna

U sklopu ove stavke planirana je aktivnost Svibanjske glazbene večeri koju Grad provodi u suradnji s Glazbenom školom Ivana Lukačića. Stavka se briše jer je ove godine Grad surađivao s glazbenom školom u organizaciji manifestacije - 13. Međunarodno violončelističko natjecanje Janigro Junior 2022, koje je održano od 19.-24. travnja 2022 g., a za koju je Grad dodijelio potporu u iznosu od 30.000 kn. Stavka je knjižena na kontu Izdaci za kulturne udruge - 3811 Tekuće donacije u novcu.

* točka 2. TRADICIONALNI DANI I OBLJETNICE Iznos od 1.732.000 kuna se mijenja u iznos 1.973.000 kuna

Navedenim programom prigodnim programima u ustanovama kulture obilježavaju se manifestacije: Noć muzeja, Noć knjige te Međunarodni dan muzeja. Programom Light is life tradicionalno se obilježava - 28. kolovoza 1895., dan kada su Šibenčani dobili javnu rasvjetu na izmjeničnu struju. U mjesecu rujnu tradicionalno nizom raznih događanja obilježava se Dan grada Šibenika. Stavka se povećava zbog troškova koji se planiraju u okviru organizacije aktivnosti u sklopu manifestacije Adventura 2022.

* točka 3 OSTALI KULTURNI PROGRAMI Iznos od 900.000 kuna mijenja se u iznos 639.000 kuna.

Navedenim programom želi se podignuti kvaliteta i razvoj programa u kulturi kroz djelatnost udruga u kulturi. Sukladno navedenom, aktivnosti vezane kroz programe i projekte u kulturi financiraju se prema javnom pozivu za financiranje programa javnih potreba u kulturi koji je bio raspisan od 9. veljače do 11. ožujka 2022. godine. Sredstva su namijenjena provedbi isključivo programa/projekata u kulturi udruga iz

sljedećih kulturnih djelatnosti: kulturne akcije i manifestacije, zaštita kulturne baštine, kulturno-umjetnički amaterizam, vizualna umjetnost, arhivska i izdavačka djelatnost, književne manifestacije, likovna umjetnost, glazbena umjetnost, kazališno-scenska i plesna umjetnost, programi koji potiču kulturu mladih i alternativnu kulturu i međunarodna kulturna suradnja. Planirani iznos je umanjen i iznosi 639.000 kn jer se aktivnost izrade kulturne strategije Šibenika planira za 2023 godinu, kao i ostatak realizacije aktivnosti Revizija projekta Centar Danilske kulture za koji je u ovoj godini realizirano izmijenjeno idejno rješenje, izrada projektnog zadatka i studije izvodljivosti .

* točka 4 ODRŽAVANJE SPOMENIKA KULTURE iznos 2.678.000 kuna

mijenja se u iznos 1.253.000 kuna

U proračunskom razdoblju 2022. godine planirani iznos sredstava za programe održavanja spomenika kulture se smanjuje i iznosi 1.253.000 kn sukladno dinamici realizacije aktivnosti: Sanacije spomenika kulture u okviru kojeg se planira izvođenje rekonstrukcijski radova na zaštićenim kulturnim znamenitostima u staroj gradskoj jezgri – Obnova bunarske krune i drvenih vrata i ugaonog stupa u ul. sv. Nikole Tavelića br. 3; konzervatorsko-restauratorski radovi na baroknom balkonu u Buti Harolda Bilinića 30; Pomoć crkvenim objektima sukladno zatraženim intervencijama na sakralnim objektima Katedrala sv Jakova; nastavak radova FAZAIII - uređenja interijera Gradske vijećnice – radovi brušenja parketa i obnova električnih instalacija; Sanacija Dolačkog bedema sukladno predviđenoj dinamici izvođenja radova na sanaciji – izrade konzervatorskog elaborata i konzervatorsko—restauratorskih radova na zaštiti bedema, te aktivnost zaštite i očuvanja nepokretnih kulturnih dobara u okviru koje su u pripremi konzervatorsko-restauratorski istražni radovi za potrebe rekonstrukcije i uređenja Dvostrukog bedema.

* točka 5 PROGRAMI TEHNIČKE KULTURE I ZNANOSTI iznos od 541.000

kuna mijenja se u iznos 536.000 kuna

Navedenim programom želi se podignuti kvaliteta i razvoj programa tehničke kulture kao i veća uključenost djece, mladih i građana u aktivnosti programa tehničke kulture, i dr. aktivnosti. Planirana sredstva u iznosu od 541.000 kn realizirat će se u iznosu od 536.000 kn za sljedeće aktivnosti:

 -podtočka a) financiranje studentskih stipendija – planirana sredstva u iznosu od 400.000 kn realizirat će se u iznosu od 390.000 kn a realizirana su na temelju natječaja za dodjelu studentskih stipendija koji je bio raspisan od 27. listopada do 10. studenoga 2022. godine, a na temelju kojeg je odobreno 39 stipendija;

- podtočka b) aktivnost Pučko otvoreno učilište za programe učilišta u planiranom iznosu od 45. 000 kn

- podtočka c) aktivnost tehnička kultura i znanost mladima odnosi se na financiranje udruga iz područja tehničke kulture a prema javnom pozivu za financiranje programa javnih potreba koji je bio raspisan od 9. veljače do 11. ožujka 2022. za što su dostatna planirana sredstva u iznosu od 41.000 kn.

- podtočka d) aktivnost Lokalni programi za mlade odnosi se na realizacija programa Savjeta mladih grada Šibenika a u 2022. godini realizirane aktivnosti su Organizacija Nacionalne konferencije savjeta mladih Hrvatske te tradicionalna manifestacija Organizacija dodjele nagrada za volontere za što je potrebno osigurati sredstva u iznosu od 60.000 kn.

- točka 6. UDRUGE GRAĐANA iznos od 785.000 kuna mijenja se u iznos od 773.000 kuna. Realizacija planiranih sredstava odnosi se na financiranje programa i projekata udruga civilnog društva za što je raspisan javni pozivu za financiranje programa javnih potreba civilnog društva od 9. veljače do 11. ožujka 2022. Sredstva se umanjuju od planiranih 785.000 kn na 773.000 kn jer pojedine aktivnosti udruga civilnog društva nisu realizirane u 2022. godini.

- točka 7 MUZEJ GRADA ŠIBENIKA iznos od 4.644.000 kuna mijenja se u iznos 4.648.000 kuna. Planirani rashodi za programe i aktivnosti odnose se najvećim dijelom na osiguranje sredstava za rashode za zaposlene za 21 djelatnika (početni plan se odnosio na 22 djelatnika koji je u tijeku godine smanjen na 21); za kontinuirane materijalne rashode kao što su: rashodi za materijal i energiju, rashodi za usluge, ostali nespomenuti rashodi poslovanja, financijski rashodi te izdatke za otplatu anuiteta po leasingu za kupnju službenog vozila. Smanjeni su i materijalni rashodi za 43.000,00 kn najvećim dijelom zbog niže naknade za prijevoz na posao i s posla te za intelektualne usluge. Svi planirani rashodi i izdaci odnose se na redovno funkcioniranje Muzeja kao javne ustanove u kulturi te kao proračunskog korisnika koji se u cijelosti financira iz nadležnog proračuna.

- točka 8 GRADSKA KNJIŽNICA „JURAJ ŠIŽGORIĆ“ ŠIBENIK iznos od 5.876.000 kuna mijenja se u iznos 6.198.000 kuna.

Obrazloženje većih odstupanja od planiranih sredstva:

1.Aktivnosti Nabava, stručna obrada, čuvanje i zaštita knjižne i neknjižne građe:

- Plaće za redovan rad – stavka se smanjuje za 206.000,00 kn iz općih prihoda i primitaka zbog četiriju djelatnica: dvije na radu s polovicom punog radnog vremena, jedne na dugotrajnom bolovanju preko HZZO-a i jedne na porodiljnom dopustu.

- Ostali rashodi za zaposlene – stavka se povećava za 178.000,00 kn: povećava se za 160.000,00 iz općih prihoda i primitaka zbog isplata pomoći zbog dugotrajnog bolovanja, pomoći u slučaju smrti, troškova prehrane i povećanja iznosa isplate regresa, božićnice i dara za djecu, i 18.000,00 kn iz prihoda za posebne namjene za isplatu dara u naravi.

- Doprinosi za obvezno zdravstveno osiguranje – stavka se smanjuje za 53.000,00 kn iz općih prihoda i primitaka zbog četiriju djelatnica: dvije na radu s polovicom punog radnog vremena, jedne na dugotrajnom bolovanju preko HZZO-a i jedne na porodiljnom dopustu.

- Naknade za prijevoz, rad na terenu i odvojeni život – stavka se smanjuje za 12.000,00 kn: za 7.000,00 iz općih prihoda i primitaka i 5.000,00 kn iz prihoda za posebne namjene zbog djelatnice na dugotrajnom bolovanju preko HZZO-a, djelatnice na porodiljnom dopustu i smanjenja cijene prijevozne karte.

- Uredski materijal i ostali materijalni rashodi – stavka se povećava za 30.000,00 kn: za 13.000,00 kn iz općih prihoda i primitaka i 17.000,00 iz prihoda za posebne namjene zbog povećanja cijena potrošnog materijala.

- Energija – stavka se povećava za 382.000,00 kn: za 362.000,00 iz općih prihoda i primitaka i 20.000,00 kn iz prihoda za posebne namjene zbog povećanja cijene električne energije.

- Usluge tekućeg i investicijskog održavanja – stavka se povećava za 35.000,00 kn: za 2.000,00 kn iz vlastitih prihoda i 33.000,00 kn iz prihoda za posebne namjene zbog povećanja cijena usluga održavanja.

-Ostale usluge – stavka se povećava za 39.000,00 kn iz prihoda za posebne namjene zbog angažiranja zaštitarske službe radi provjere COVID potvrda na ulazu u Knjižnicu i organizacije servisa sprinkler sustava i sustava vatrodojave.

- Ulaganja u računalne programe – stavka se povećava za 10.000,00 kn iz općih prihoda i primitaka zbog nabave računalnog programa za digitalizaciju uredskog poslovanja.

- Aktivnosti Izdavanje knjiga, brošura, prospekata i sličnih publikacija:

– Ostale usluge – stavka se smanjuje za 10.000,00 kn: smanjuje se za 17.000,00 kn iz pomoći iz županijskog proračuna zbog manjih sredstava dobivenih za tiskanje knjige *Latinizam i humanizam* Krune Krstića, a povećava za 7.000,00 kn zbog donacija dobivenih za tiskanje knjige *Lavlji portal* Ane Aužine.

* Točka 9 HRVATSKO NARODNO KAZALIŠTE U ŠIBENIKU iznos od

8.505.000 kuna mijenja se u iznos 8.555.400 kuna

Predložene Izmjene su uvjetovane većim ostvarenjem namjenskih prihoda te izmjenama sadržaja programa produkcije i dramskih gostovanja do kraja godine. Promjene se predlažu radi usklade plana sa završnim izvješćem o stvarno ostvarenim prihodima i rashodima 62. MDF-a. U rashodovnom smislu, novi plan uključuje povećanje stavki troškova energije i ostalih rashoda za zaposlene, adaptaciju skladišnog prostora i nabavu koncertnog glasovira odobrenu od strane osnivača .

* Točka 10 GALERIJA SVETOG KRŠEVANA iznos od 300.050 kuna mijenja se u iznos 319.000 kuna

Predložene izmjene su planirane sukladno odobrenim sredstvima Grada, ali i s obzirom da Ministarstvo kulture i medija nije odobrilo sredstva za 2022.g., ustanova je smanjila troškove za provedbu programa i sa viška sredstava na kontima preraspodijelila sredstva na druga konta. Program se nije mogao izvršiti u potpunosti, jer je izostalo financiranje iz Županije i Ministarstva koje je bilo planirano u svrhu realizacije aktivnosti i projekata u 2022. godini.

* točka 11 TVRĐAVA KULTURE ŠIBENIK iznos od 18.911.000 kuna mijenja se u iznos od 22.623.000 kuna.

Iako je ostvaren značajan rast prihoda od ulaznica u odnosu na prethodnu godinu ( 30%), za provođenje planiranih i upravljačkih aktivnosti portfeljem koji u 2022. čine Tvrđava sv. Mihovil, Barone, sv. Ivan, Kuća umjetnosti Arsen i City Point, Ustanova je planirala sredstva i iz Ministarsva kulture i medija, Ministarsva regionalnog razvoja i EU fondova, gospodarske djelatnosti, te iz nadležnog proračuna. Odrađeni su značajni infrastrukturni zahvati u svrhu oplemenjivanja sadržaja i sigurnosti posjetitelja, te je zaposlen stručni kadar u svrhu kvalitetnog i odgovornog upravljanja portfeljem Ustanove. Posebnu stavku u rebalansu financijskog plana za 2022. imala su oba EU projekta obzirom da su generatori II. Izmjena i dopuna (porast od 25%) sukladno odluci Upravljačkih tijela da temeljem dobrih dosadašnjih poslovnih rezultata odobrili povećanje ugovorenih budžeta Ustanovi (s naglaskom na Fortitude na kojem je Ustanova kao lead partner dužna izvršiti transfer sredstava te ih dodatno prikazati kao rashod u svom financijskom planu).

- U članku 3. sukladno navedenom za financiranje javnih potreba u kulturi Grada Šibenika za 2022. godinu ukupan planirani iznos od 45.602.050 kuna mijenja se u iznos od 48.217.400 kuna.